CELEX: 62021CN0681
Language: ro
Date: 2021-11-11 00:00:00
Title: Cauza C-681/21: Cerere de decizie preliminară introdusă de Verwaltungsgerichtshof (Austria) la 11 noiembrie 2021 – Versicherungsanstalt öffentlich Bediensteter, Eisenbahnen und Bergbau

21.2.2022   
            
            
               RO
            
            
               Jurnalul Oficial al Uniunii Europene
            
            
               C 84/25
            
         
      Cerere de decizie preliminară introdusă de Verwaltungsgerichtshof (Austria) la 11 noiembrie 2021 – Versicherungsanstalt öffentlich Bediensteter, Eisenbahnen und Bergbau
      (Cauza C-681/21)
      (2022/C 84/32)
      Limba de procedură: germana
      
         Instanța de trimitere
      
      Verwaltungsgerichtshof
      
         Părțile din procedura principală
      
      
         Autoritate recurentă: Versicherungsanstalt öffentlich Bediensteter, Eisenbahnen und Bergbau, reprezentată de procurorul financiar
      
         Participantă: BB
      
         Întrebarea preliminară
      
      Articolul 2 alineatul (1) și alineatul (2) litera (a) și articolul 6 alineatul (1) din Directiva 2000/78/CE a Consiliului din 27 noiembrie 2000 de creare a unui cadru general în favoarea egalității de tratament în ceea ce privește încadrarea în muncă și ocuparea forței de muncă (1) și principiile securității juridice, menținerii drepturilor dobândite și efectivității dreptului Uniunii trebuie interpretate în sensul că se opun unei reglementări naționale – precum cea în discuție în litigiul principal – în temeiul căreia o categorie de funcționari favorizată anterior nu mai beneficiază, retroactiv, de drepturi de pensie rezultate din ajustarea pensiilor, și care, în acest fel (desființarea cu efect retroactiv a categoriei favorizate anterior prin stabilirea, în prezent, a unui statut egal al acesteia cu categoria defavorizată anterior), determină ca nici categoria de funcționari defavorizată anterior să nu (mai) beneficieze de drepturi de pensie rezultate din ajustarea pensiilor la care cea din urmă categorie menționată ar fi avut dreptul din cauza discriminării pe motive de vârstă deja constatate (în mai multe rânduri) pe cale jurisdicțională, ca efect al neaplicării unei dispoziții naționale contrare dreptului Uniunii în scopul stabilirii unui statut egal cu categoria favorizată anterior?
      
         (1)  JO 2000, L 303, p. 16.